cyanic-selkie/wikianc huggingface dataset:
ச. சுப்பிரமணியம்
தோல் நிபுணத்துவ மருத்துவர்
டாக்டர் எஸ்.உமாதேவியை வாழ்க்கைத் துணைவியாகப் பெற்ற இவருக்கு மூன்று பிள்ளைகள் உள்ளனர். 1995 ஆம் ஆண்டு மலாக்கா, ஊஜோங் பாசிர் கிளையின் தலைவர் பொறுப்பை ஏற்றார்.
அரசியல் வாழ்க்கை
டாக்டர் எஸ்.சுப்ரமணியம் 2004 ஆம் ஆண்டுப் பொதுத் தேர்தலில் சிகாமட் நாடாளுமன்றத் தொகுதியில் முதன் முறையாகப் போட்டியிட்டு வெற்றி பெற்றார். அவர் வீடமைப்பு, ஊராட்சித்துறை அமைச்சின் நாடாளுமன்றச் செயலாளராகப் பொறுப்பேற்றார். 2006 ஆம் ஆண்டில் நடைபெற்ற ம.இ.கா தேசியப் பேராளர் மாநாட்டில் மத்திய செயலவை உறுப்பினராகத் தேர்வு செய்யப் பட்டார். 2006-இல் இருந்து 2009 செப்டம்பர் வரையில் ம.இ.கா தேசியப் பொதுச் செயலாளராகவும் பொறுப்பேற்று இருந்தார்.
டாக்டர் எஸ்.சுப்ரமணியம் 2008 ஆம் ஆண்டு பொதுத் தேர்தலில் சிகாமட் தொகுதியில் வெற்றி பெற்று மனிதவள அமைச்சராக நியமனம் பெற்றார். அடுத்த ஆண்டு செப்டம்பர் 12-இல் நடைபெற்ற ம.இ.கா தேசியப் பேராளர் மாநாட்டில் மூன்று உதவித் தலைவர்களில் ஒருவராக, முதல் நிலையில் தேர்ந்தெடுக்க்ப் பட்டார். 2010 டிசம்பர் 6-இல் இருந்து ம.இ.கா தேசியத் துணைத் தலைவராக டாக்டர் எஸ்.சுப்ரமணியம் பொறுப்பேற்று உள்ளார்.
இந்திய சமுதாயத்தின் எதிர்பார்ப்புகளைக் கருத்தில் கொண்டு, அமைச்சரவையின் இந்தியர்களுக்கான சிறப்புக்குழு 2008-இல் உருவாக்கம் கண்டது. பிரதமர் டத்தோ ஸ்ரீ நஜீப் துன் ரசாக் தலைமை வகிக்கும் அந்தக் குழுவுக்கு மனிதவள அமைச்சு செயலகமாக விளங்குகிறது. டாக்டர் எஸ்.சுப்ரமணியம் சிறப்பு அமலாக்கப் பிரிவின் தலைவராகச் செயல் படுகிறார்.
இந்தியர்கள் எதிர்நோக்கும் பிரச்னைகள்
இந்து ஆலயங்களின் மறுசீரமைப்புக்காக அரசாங்கம் நிதி ஒதுக்கீடு செய்வதில் டாக்டர் எஸ்.சுப்ரமணியம் தீவிரம் காட்டி வருகிறார். இதைத் தவிர மலேசிய இந்து ஆலயங்களில் சேவை செய்யும் அர்ச்சகர்களுக்கு நான்கு முறை பயிற்சிகள் அளிக்கப்பட்டுள்ளன. அப்பயிற்சிகளுக்கு மனிதவள அமைச்சு உறுதுணையாக இருந்திருக்கிறது.
இளைஞர்களின் தொழில் திறன் வளர்ச்சி
இந்திய இளைஞர்களின் தொழில் திறன் வளர்ச்சிக்காக 20 மில்லியன் ரிங்கிட் ஒதுக்கீடு பெறவும், இந்திய மாணவர்களுக்கு அரசாங்கக் கல்விச் சலுகை நிதி கிடைக்கவும் அமைச்சர் எனும் வகையில் டாக்டர் எஸ்.சுப்ரமணியம் பலவகைகளில் உதவிகள் செய்துள்ளார். மலேசிய இந்தியச் சமுதாயம் பயன் பெறும் வகையில் இவருடைய சேவைகள் தொடர்கின்றன.
மலேசிய இந்தியச் சமுதாயம் பயன் பெறும் வகையில் இவருடைய சேவைகள் தொடர்கின்றன. டாக்டர் எஸ்.சுப்ரமணியம் மலேசிய இந்தியர்களுக்கு தேவையானவற்றை அரசாங்கத்திடம் இருந்து பெற்றுத் தருகிறார் என்று பெரும்பாலான மலேசிய இந்தியர்கள் மனநிறைவு அடைகின்றனர்.
மேற்கோள்கள்
பகுப்பு:மலேசிய அரசியல்வாதிகள் பகுப்பு:மலேசிய அமைச்சர்கள் பகுப்பு:மலேசியத் தமிழ் அரசியல்வாதிகள் பகுப்பு:1953 பிறப்புகள் பகுப்பு:மலேசிய மருத்துவர்கள் பகுப்பு:வாழும் நபர்கள்
மொட்டையாறு
மொட்டையாறு என்பது குற்றாலத்தில் உற்பத்தியாகும் சிற்றாற்றின் மூன்றாம் நிலை துணையாறாகும். இந்த மொட்டையாறு சிற்றாற்றின் இரண்டாம் நிலை துணையாறான குண்டாற்றில் கலக்கிறது. குண்டாறு சிற்றாற்றின் முதல் நிலை துணையாறான அரிகர நதியில் கலக்கிறது. அரிகர நதி சிற்றாற்றில் நேரடியாக தென்காசியில் இணைகிறது.
இந்த மொட்டையாற்றின் மூலம் நேரடியாக 141.64 ஹெக்டேர் நிலங்கள் பாசன வசதி பெறுகிறது. இதற்கு ஒரு அணைக்கட்டும் ஒரு தேக்கமும் உள்ளன.
மூலம்
பகுப்பு:திருநெல்வேலி மாவட்ட ஆறுகள்
படைத்துறை உயர் தளபதி
படைத்துறை உயர் தளபதி (Field Marshal) பதவி என்பது, ஒரு நாட்டின் இராணுவத்தில் தலைமைப் படைத் தலைவரை விட உயர்ந்த பதவியாகும். போர்காலங்களில் கடுமையாக உழைத்து நாட்டின் வெற்றியை ஈட்டித் தந்த இராணுவத்தின் தலைமைப் படைத் தலைவரை மரியாதை செய்யும் விதமாக வழங்கப்படும் பதவியே படைத்துறை உயர் தளபதி பதவியாகும்.
இராணுவத்தின் விமானப் படைத் தலைமைத் தலைவர் பதவிக்கும், உயர் தளபதி போன்ற பதவிகளுக்கும், படைத்துறை உயர் தளபதி பதவிக்கும் எவ்வித தொடர்பும் இல்லை.
இந்தியா
இந்தியாவில், கரியப்பா மற்றும் சாம் மானேக்சா ஆகிய இராணுவப் படைத்தலைவர்களுக்கு படைத்துறை உயர் தளபதி பதவி வழங்கப்பட்டது.
மேற்கோள்கள்
பகுப்பு:படைத்துறை பதவிகள்
எப்-14
குருமன் எப்-14 தாக்குதல் வானூர்தியானது அமெரிக்கக் கடற்படையினருக்காக வடிவமைக்கப்பட்டது. பின்னர் எப்-4 தாக்குதல் வானூர்திக்குப் பதிலாக இதனைப் பயன்படுத்தியது. ஈரானிய வான்படை தற்பேதும் இதனைப் பயன்பாட்டில் கொண்டுள்ளது.
மேற்கோள்கள்
பகுப்பு:அமெரிக்கப் போர் வானூர்திகள்
சோழகன் பேட்டை
தமிழ்நாடு மாநிலத்தின் இராமநாதபுரம் மாவட்டத்தின் திருவாடானை வட்டத்தில், திருவாடானை ஊராட்சி ஒன்றியத்தில் உள்ளது. வங்காள விரிகுடா கடற்கரையில் உள்ள சோழகன்பேட்டை கிராமம், கிழக்கு கடற்கரை சாலையில்  சுந்தரபாண்டியன்பட்டினத்திற்கு அருகில் அமைந்துள்ளது. இந்த கிராமமான அஞ்சல் சுட்டு எண் 623 406 ஆகும். இதனருகில் உள்ள அஞ்சலகம் எஸ்.பி.பட்டிணத்தில் உள்ளது. தொலைபேசி குறியீடு எண் 04561 ஆகும். இக்கிராமத்தினரின் முக்கியத் தொழில் விவசாயம் ஆகும். இதன் வருவாய் வட்டத் தலைமையிடமான திருவாடானையிலிருந்து 25 கி.மீ. தொலைவிலும்; தொண்டிக்கு வடக்கே 13 கி.மீ. தொலைவிலும், சுந்தரபாண்டியன்பட்டினத்திற்கு  அருகிலும், மாவட்டத் தலைமையிட நகரமான இராமநாதபுரத்திற்கு வடக்கே 67 கி.மீ. தொலைவிலும் உள்ளது. சோழகன் பேட்டை திருவாடானை சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டது. அருகில் உள்ள கிராமங்கள் பாசிப்பட்டினம், வட்டாணம் (7 கிமீ), சுந்தரபாண்டியன்பட்டினம்  தொண்டி, திருவெற்றியூர், நம்புதாளை ஆகும். சோழகன் பேட்டை அருகமைந்த நகரங்கள் தேவகோட்டை காரைக்குடி, இராமன் நாடு மற்றும் பரமக்குடி ஆகும். சோழகன் பேட்டை வடக்கில் ஆவுடையார்கோயில் ஊராட்சி ஒன்றியம், தெற்கில் இராஜசிங்கமங்கலம் ஊராட்சி ஒன்றியம், மேற்கில் கண்ணங்குடி ஊராட்சி ஒன்றியம் உள்ளது. இக்கிராமத்தில் புகழ் பெற்ற தெய்வமாக சந்தன மாரியம்மன் கோவில் அமைந்துள்ளது. இக்கோவில் பத்து ஊர் கிராமத்தினரால் நிர்வாகிக்கப்படுகின்றது. மாசி மாதம் மஹா சிவராத்திரி அன்று வெகு விமரிசையாக திருவிழா கொண்டாடப்படுகிறது. ஆண்டு தோறும் சேலம் பறவைக்காவடி பிரமாண்டமான முறையில் ஊர்வலம் வருகின்றது. இவ்வூரில் விநாயகர் ஆலயம் கருப்பன் ஆலயம் காமாட்சி சமேத ஏகாம்பரேஸ்வரர் ஆலயம் செபஸ்தியார் திருத்தலம் குரைசி அப்பா தர்கா போன்ற மும்மத வழிபாட்டுத் தலங்களும் உள்ளன. ஜாதி மத பேதமின்றி அனைவரும் ஒற்றுமையாக வாழ்ந்து வருகின்றனர்.
கணித சார்புகளின் பட்டியல்
அடிப்படை சார்புகள்
அடிப்படை செயல்பாடுகள் என்பது அடிப்படை நடவடிக்கைகளில்   (எ.கா. கூடுதல், விரிவாக்கங்கள், மடக்கைகள்...) இருந்து கட்டப்பட்ட செயல்பாடுகள்
இயற்கணித சார்புகள்
இயற்கணித சார்புகள் என்பது பல்லுறுப்புக்கோவையின் சமன்பாட்டிற்கு முழுமையான குணகங்களுடன் தீர்வு செய்யக்கூடிய செயல்பாடாகும்.
அடிப்படை விஞ்சிய சார்புகள்
விஞ்சிய சார்புகள் என்பது இயற்கணிதம் இல்லாத சார்புகளாகும்.
வெளி இணைப்புகள்
பகுப்பு:நுண்கணிதம் பகுப்பு:கணிதப் பட்டியல்கள் பகுப்பு:எண் கோட்பாடு
உப்புவேலூர் ஊராட்சி
உப்புவேலூர் ஊராட்சி (Uppuvellore Gram Panchayat), தமிழ்நாட்டின் விழுப்புரம் மாவட்டத்தில் உள்ள வானூர் வட்டாரத்தில் அமைந்துள்ளது. இந்த ஊராட்சி, வானூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3429 ஆகும். இவர்களில் பெண்கள் 1717 பேரும் ஆண்கள் 1712 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பன்னாட்டு உரோமா நாள்
பன்னாட்டு உரோமா நாள் (International Romani Day) என்பது; ஒவ்வொரு ஆண்டும் ஏப்ரல் 8 ஆம் நாள் கொண்டாடப்படுகிறது. ரோமா மக்களின் கலாச்சாரம், மற்றும் அவர்கள் சந்திக்கும் பிரச்சினைகள் குறித்த விழிப்புணர்வு நாளாகவும் இந்நாள் அனுசரிக்கப்படுகிறது. மேலும் உலகளவில் உள்ள ஜிப்சிகள் என அழைக்கப்படுகின்ற ரோமா மக்களுக்கு எதிரான இனப் பாகுபாட்டின் கவனத்தை ஈர்ப்பதோடு, அனைத்து மனித உரிமைகள் மதிக்கப்படுவதின் சாத்தியக்கூறுகள் இருப்பதாகவும் கருதப்படுகின்றது.
புற இணைப்புகள்
பகுப்பு:ஏப்ரல் சிறப்பு நாட்கள்
முகம்மத் ரிசா ஷா பஹ்லவி
முகமது ரேசா ஷா பகலவி (பாரசீக மொழி:محمد رضا شاه پهلوی) (அக்டோபர் 26, 1919 - சூலை 27, 1980), பகலவி வம்சத்தின் இரண்டாம் மன்னரும், ஈரான் நாட்டின் கடைசி அரசரும் ஆவார். 1979 ஆண்டில் நடைபெற்ற ஈரானியப் புரட்சியின் போது இவரது ஆட்சி வீழ்ந்தது. அதனால் இவர் ஐக்கிய அமெரிக்காவில் அடைக்கலம் அடைந்து, 1980-இல் இறந்தார். பகலவி வம்சத்தை நிறுவிய இவரது தந்தை ரேசா ஷா பகலவி ஈரானை 1925 முதல் 1941 முடிய ஆண்டார்.
மேற்கோள்கள்
பகுப்பு:1919 பிறப்புகள் பகுப்பு:1980 இறப்புகள் பகுப்பு:ஈரானின் வரலாறு
கிரிமிய கானரசு
கிரிமிய கானரசு என்பது 1441 இல் இருந்து 1783 வரை இருந்த ஒரு துருக்கிய கானரசு ஆகும். தங்க நாடோடிக் கூட்டப் பேரரசில் இருந்து தோன்றிய துருக்கிய கானரசுகளிலேயே இது தான் நீண்ட காலத்துக்கு நீடித்தது. இது 1441 இல் ஹசி முதலாம் கிரேயால் நிறுவப்பட்டது. கிரிமிய கான்கள் தோகா தெமூரின் வழித்தோன்றல்கள் ஆவர். தோகா தெமூர் செங்கிஸ்கானின் பேரனும் சூச்சியின் பதிமூன்றாவது மகனும் ஆவார். அவர் செங்கிஸ்கானின் பேத்திகள் ஒருவரை மணமுடித்தார். இந்தக் கானரசு தற்கால உருசியா, உக்ரைன், உரோமானியா மற்றும் மோல்டோவா ஆகிய நாடுகளில் அமைந்திருந்தது.
கெடிக் அஹமத் பாஷா தலைமையிலான உதுமானியப் படைகள் அனைத்து கிரிமிய தீபகற்பத்தையும் வென்று 1475 இல் அப்பகுதிகளை கானரசில் இணைத்தன. உருசிய-துருக்கி குகுக் கய்னர்கா ஒப்பந்தத்திற்கு பிறகு 1774 இல் இது ஒரு இறையாண்மை கொண்ட அரசியல் அமைப்பாக மாறியது. 1783 இல் இந்த கானரசு உருசிய பேரரசால் இணைத்துக் கொள்ளப்பட்டது. உருசியப் பேரரசின் இது டவுரிடா ஆளுநரகம் ஆனது. எனினும் பிரபலமான உருசிய வரலாற்றாளர் ஜைட்சேவ் இல்யா விலாடிமிரோவிச்சின் கூற்றுப்படி கிரிமிய கானரசானது அதன் வரலாறு முழுவதுமே சுதந்திரமான அரசாக இருந்தது.
நிறுவுதல்
தங்க நாடோடிக் கூட்ட பேரரசின் குறிப்பிட்ட சில இனங்கள் டெஷ்ட்-இ-கிப்சக்கில் (தற்கால உக்ரைன் மற்றும் தெற்கு உருசியாவின் கிப்சக் புல்வெளிகள்) தங்களது நாடோடி வாழ்க்கையில் இருந்து விலகி கிரிமியாவை தங்களது தாயகமாக ஏற்றுக் கொண்டபோது 15ஆம் நூற்றாண்டின் ஆரம்பத்தில் கிரிமிய கானரசானது உருவானது. அந்த நேரத்தில் மங்கோலியப் பேரரசின் தங்க நாடோடிக் கூட்டமானது கிரிமிய மூலந்தீவை ஒரு உளூஸாக 1239 முதல் நிர்வகித்து வந்தது. அதன் தலைநகரம் கிரிம் (ஸ்டர்யி க்ரிம்) ஆகும். உள்ளூர் பிரிவினைவாதிகள் ஹசி முதலாம் கிரே என்கிற ஒரு செங்கிஸ்கானின் வழித்தோன்றலை தங்க நாடோடிக் கூட்ட அரியணைக்கு போட்டியாளராக வருமாறும் தங்களுக்கு கானாக இருக்குமாறும் அழைத்தனர். அவர்களது அழைப்பை ஹசி கிரே ஏற்றுக்கொண்டார். லித்துவேனியாவில் தஞ்சமடைந்திருந்த அவர் பயணம் மேற்கொண்டார். 1420 முதல் 1441 வரை அவர் நாடோடி கூட்டத்திற்கு எதிராக சுதந்திரத்திற்காக போர் புரிந்தார். ஆனால் 1449 இல் கானரசின் அரியணையை வெல்லும் முன்னர் அவர் பல உள்ளூர் எதிரிகளை வெல்ல வேண்டி இருந்தது. பிறகு அவர் தலைநகரத்தை கிர்க் எர் (தற்பொழுது பஹ்செசேராயின் பகுதியாக உள்ளது) நகரத்திற்கு மாற்றினார். இந்தக் கானரசானது கிரிமிய மூவலந்தீவு (தெற்கு மற்றும் தென்மேற்கு கடற்கரை மற்றும் துறைமுகங்கள் ஜெனோவா குடியரசால் கட்டுப்படுத்தப்பட்டது தவிர மற்ற பகுதிகள்) மற்றும் அதை ஒட்டி இருந்த புல்வெளி பகுதிகளை உள்ளடக்கியிருந்தது.
உதுமானியப் பாதுகாப்பு
ஹஸி முதலாம் கிரே இறந்த பிறகு அவரது பதவிக்கு வர அவரது மகன்களுக்கு இடையே போட்டி ஏற்பட்டது. அச்சமயத்தில் உதுமானியர்கள் இப்பிரச்சினையில் தலையிட்டு ஹஸி முதலாம் கிரேயின் மகன்களில் ஒருவரான மென்லி முதலாம் கிரேயை அரியணையில் அமர வைத்தனர். மென்லி முதலாம் கிரே ஏகாதிபத்திய பட்டமான "இரண்டு கண்டங்களின் அரசன் மற்றும் இரண்டு கடல்களின் கான்களுக்கெல்லாம் கான்" என்பதை சூட்டிக்கொண்டார்.
உசாத்துணை
பகுப்பு:ஐரோப்பாவின் முன்னாள் நாடுகள்
டி கே எம் - 3 (நெல்)
டி கே எம் - 3 (TKM 3) வேளாண் வழக்கு சொர்ணவாரி (Sornavari) எனப்படும் இந்த நெல் வகை, நல் விதைத் தேர்வு (Pureline) முறையில் உருவாக்கப்பட்ட தமிழகத்தின் புதிய நெல் இரகமாகும்.
வெளியீடு
இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (TNAU) கீழ் இயங்கிவரும், திருவள்ளூர் மாவட்டத்தின் திரூர், திருக்குப்பம் எனும் பகுதியில் அமைந்துள்ள நெல் ஆராய்ச்சி நிலையம், (Rice Research Station, Tirurkuppam, Tirur (RRS) 1950 ஆம் ஆண்டு வெளியிட்டது.
சான்றுகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
குப்பூர்
குப்பூர் (Kuppur) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், தருமபுரி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 6 கிலோமீட்டர் தொலைவிலும், நல்லம்பள்ளியில் இருந்து 8 கிலோ மீட்டர் தொலைவிலும், மாநிலத் தலைநரான சென்னையிலிருந்து 284 கிலோ மீட்டர் தொலைவிலும் உள்ளது.
மக்கள் வகைபாடு
2011 மக்கள் தொகை கணக்கெடுப்பின்படி இக்கிராமத்தில் 1335 குடும்பங்கள் வசிக்கின்றன. கிராமத்தின் மொத்த மக்கள் தொகையானது 5453 ஆகும். இதில் பெண்களின் எண்ணிக்கை 2598 என்றும், ஆண்களின் எண்ணிக்கை 2855 என்றும் உள்ளது. ஊரின் மொத்த எழுத்தறிவு விகிதம் 61.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
போக்குவரத்து அடையாளங்களுக்கும் சமிக்கைகளுக்குமான வியன்னா உடன்படிக்கை
போக்குவரத்து அடையாளங்களுக்கும் சமிக்கைகளுக்குமான வியன்னா உடன்படிக்கை எனப்படுவது சாலைப் போக்குவரத்து பயண நடமாட்டத்தையும் பாதுகாப்பையும் மேம்படுத்துவதற்கு உதவும் நோக்குடன் ஏற்படுத்தப்பட்ட அகில உலக உடன்படிக்கை ஆகும். இந்த உடன்படிக்கையின் படி அகில உலக சாலை அடையாளங்கள், போக்குவரத்து விளக்குகள், சாலை குறியீடுகள் தரப்படுத்தப்பட்டன. இந்த உடன்படிக்கை United Nations Economic and Social Council ஆல்  வியன்னாவில்  7 October 1968 to 8 November 1968 காலப்பகுதியில் ஏற்பாடு செய்யப்பட்ட UNESC Conference on Road Traffic ஏற்றுக்கொள்ளப்பட்டு 6 June 1978 அமுலுக்கு வந்தது.
போக்குவரத்து அடையாளங்கள்
In article 2 the convention classes all road signs into a number of categories (A - H):
சாலை விளக்குகள்
பகுப்பு:போக்குவரத்து அடையாளங்கள் பகுப்பு:ஆஸ்திரியாவின் ஒப்பந்தங்கள் பகுப்பு:அல்பேனியாவின் ஒப்பந்தங்கள் பகுப்பு:அசர்பைஜானின் ஒப்பந்தங்கள் பகுப்பு:பகுரைனின் ஒப்பந்தங்கள் பகுப்பு:பெல்ஜியமின் ஒப்பந்தங்கள் பகுப்பு:பொசுனியா எர்செகோவினாவின் ஒப்பந்தங்கள் பகுப்பு:சிலியின் ஒப்பந்தங்கள் பகுப்பு:குரோவாசியாவின் ஒப்பந்தங்கள் பகுப்பு:கியூபாவின் ஒப்பந்தங்கள் பகுப்பு:சைப்பிரசின் ஒப்பந்தங்கள் பகுப்பு:செக்கோசிலோவாக்கியாவின் ஒப்பந்தங்கள் பகுப்பு:டென்மார்க்கின் ஒப்பந்தங்கள் பகுப்பு:இடாய்ச்சு மக்களாட்சிக் குடியரசின் ஒப்பந்தங்கள் பகுப்பு:எசுத்தோனியாவின் ஒப்பந்தங்கள் பகுப்பு:பின்லாந்தின் ஒப்பந்தங்கள் பகுப்பு:பிரான்சின் ஒப்பந்தங்கள் பகுப்பு:சியார்சியாவின் ஒப்பந்தங்கள் பகுப்பு:கிரேக்க நாட்டின் ஒப்பந்தங்கள் பகுப்பு:இந்தியாவின் ஒப்பந்தங்கள் பகுப்பு:இத்தாலியின் ஒப்பந்தங்கள் பகுப்பு:கோட் டிவாரின் ஒப்பந்தங்கள் பகுப்பு:கசக்கஸ்தானின் ஒப்பந்தங்கள் பகுப்பு:குவைத்தின் ஒப்பந்தங்கள் பகுப்பு:கிர்கிசுத்தானின் ஒப்பந்தங்கள் பகுப்பு:லாத்வியாவின் ஒப்பந்தங்கள் பகுப்பு:லைபீரியாவின் ஒப்பந்தங்கள் பகுப்பு:லிதுவேனியாவின் ஒப்பந்தங்கள் பகுப்பு:லக்சம்பர்க்கின் ஒப்பந்தங்கள் பகுப்பு:மல்தோவாவின் ஒப்பந்தங்கள் பகுப்பு:மொண்டெனேகுரோவின் ஒப்பந்தங்கள் பகுப்பு:மொரோக்கோவின் ஒப்பந்தங்கள் பகுப்பு:நைஜீரியாவின் ஒப்பந்தங்கள் பகுப்பு:நோர்வேயின் ஒப்பந்தங்கள் பகுப்பு:பாக்கித்தானின் ஒப்பந்தங்கள் பகுப்பு:போர்த்துகலின் ஒப்பந்தங்கள் பகுப்பு:சான் மரீனோவின் ஒப்பந்தங்கள் பகுப்பு:செனிகலின் ஒப்பந்தங்கள் பகுப்பு:செர்பியா மொண்டெனேகுரோவின் ஒப்பந்தங்கள் பகுப்பு:சீசெல்சின் ஒப்பந்தங்கள் பகுப்பு:சிலோவாக்கியாவின் ஒப்பந்தங்கள் பகுப்பு:சுலோவீனியாவின் ஒப்பந்தங்கள் பகுப்பு:சுவீடனின் ஒப்பந்தங்கள் பகுப்பு:சுவிட்சர்லாந்தின் ஒப்பந்தங்கள் பகுப்பு:தஜிகிஸ்தானின் ஒப்பந்தங்கள் பகுப்பு:மத்திய ஆப்பிரிக்கக் குடியரசின் ஒப்பந்தங்கள் பகுப்பு:செக் குடியரசின் ஒப்பந்தங்கள் பகுப்பு:நெதர்லாந்தின் ஒப்பந்தங்கள் பகுப்பு:பிலிப்பீன்சின் ஒப்பந்தங்கள் பகுப்பு:மாக்கடோனியக் குடியரசின் ஒப்பந்தங்கள் பகுப்பு:சோவியத் ஒன்றியத்தின் ஒப்பந்தங்கள் பகுப்பு:ஐக்கிய அரபு அமீரகத்தின் ஒப்பந்தங்கள் பகுப்பு:தூனிசியாவின் ஒப்பந்தங்கள் பகுப்பு:துருக்மெனிஸ்தானின் ஒப்பந்தங்கள் பகுப்பு:உசுபெக்கிசுத்தானின் ஒப்பந்தங்கள் பகுப்பு:வியட்நாமின் ஒப்பந்தங்கள் பகுப்பு:மேற்கு செருமனியின் ஒப்பந்தங்கள் பகுப்பு:யுகோசுலாவியாவின் ஒப்பந்தங்கள் பகுப்பு:சாம்பியாவின் ஒப்பந்தங்கள்
புபொப 35
புபொப 35 (NGC 35) எனப் புதிய பொதுப் பட்டியல் பொருட்களில் விண்மீன் தொகுதி திமிங்கில விண்மீன் மண்டலத்திலுள்ள ஒரு சுருள் விண்மீன் மண்டலம் பட்டியலிடப்பட்டுள்ளது.
வின்சென்ட் டென்கிரேட்
வின்சென்ட் டென்கிரேட் (Vincent Tancred, பிறப்பு: சூலை 7 1875, இறப்பு: சூன் 5 1904), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், ஏழு முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1875 பிறப்புகள் பகுப்பு:1904 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
புள்ளாகவுண்டம்பட்டி மாரியம்மன் கோயில்
புள்ளாகவுண்டம்பட்டி மாரியம்மன் கோயில் தமிழ்நாட்டில் சேலம் மாவட்டம், புள்ளாகவுண்டம்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் பொங்கல் பண்டிகை 15-ம் நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குண்டாறு (அரிகர நதி)
குண்டாறு என்பது குற்றாலத்தில் உற்பத்தியாகும் சிற்றாற்றின் இரண்டாம் நிலை துணையாறாகும். குண்டாறு சிற்றாற்றின் முதல் நிலை துணையாறான அரிகர நதியில் கலக்கிறது. அரிகர நதி சிற்றாற்றில் நேரடியாக தென்காசியில் இணைகிறது. இந்த ஆற்றின் மூலம் நேரடியாக 465.39 ஹெக்டேர்களும் குண்டாற்றின் துணையாறான மொட்டையாறு மூலம் மறைமுகமாக 141.64 ஹெக்டேர் நிலங்களும் பாசன வசதி பெறுகின்றன. இதற்கு 7 அணைக்கட்டும் ஒரு தேக்கமும் உள்ளன.
இதற்கான தேக்கம் கண்ணுப்புளி மெட்டு அருவியின் அருகில் உள்ளது. இத்தேக்கம் சுற்றுலா பயனிகள் பார்க்கும் வண்ணம் அமைக்கப்பட்டுளதும் குறிப்பிடத்தக்கது.
மூலம்
பகுப்பு:திருநெல்வேலி மாவட்ட ஆறுகள்
குண்டாறு
குண்டாறு என்பது ஆறுகளுக்கு வைக்கப்படும் பெயராகு. இது குண்டான ஆறு என்பதன் சுருக்கம்.
''குண்டாறு என்னும் பெயரிலுள்ள கட்டுரைகள்
ஊரக மின்வசதியாக்க கழக நிறுவனம்
ஊரக மின்வசதியாக்க கழக நிறுவனம்(Rural Electrification Corporation Limited); NSE: RECLTD, BSE: 532955 ) இந்நிறுவனம் 2008ம் ஆண்டு இந்நிறுவனம் தேசிய பங்குச் சந்தை மற்றும் மும்பை பங்குச் சந்தையில் பட்டியலிடப்பட்டது. இந்நிறுவனத்தின் 81% பங்குகள் இந்திய அரசிடம் உள்ளன.
இந்திய அரசின் பொதுத்துறை நிறுவனங்களில் நவ ரத்ன மதிப்பைப் பெற்ற பெரிய நிறுவனம் ஆகும்.
வெளி இணைப்புகள்
பகுப்பு:மும்பை பங்குச் சந்தை நிறுவனங்கள் பகுப்பு:இந்திய தேசிய பங்கு சந்தை நிறுவனங்கள் பகுப்பு:நவரத்னா நிறுவனங்கள் பகுப்பு:இந்திய அரசுத்துறை நிறுவனங்கள் பகுப்பு:இந்திய நிறுவனங்கள்
வளையபுரோப்பீன்
வளையபுரோப்பீன் (Cyclopropene) என்பது C3H4 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சைக்ளோ புரோப்பீன் என்ற பெயராலும் அழைக்கப்படும் இச்சேர்மம் சைக்ளோ ஆல்க்கீன் வகைச் சேர்மத்திற்கு ஒர் எளிய எடுத்துக்காட்டு ஆகும். சைக்ளோ புரோப்பீன் முக்கோண வடிவ கட்டமைப்பைக் கொண்டுள்ளது ஏனெனில் இதனுடைய மூலக்கூறு உயர்நிலை திரிபு அடையும் தன்மையுடையதாக உள்ளது. சைக்ளோ புரோப்பீனை தயாரிப்பது கடினமான செயலாகும். பிணைப்புகளைப் பற்றியும் மூலக்கூற்று ஆர்பிட்டால்கள் பற்றியுமான அடிப்படை ஆய்வுகளுக்கு மிகவும் பயனுள்ள ஒரு சேர்மமாக இது உள்ளது. ஒற்றைப் பிணைப்புடன் ஒப்பிடுகையில், இரட்டைப் பிணைப்பின் சுருக்கப்பட்ட பிணைப்பு நீளம் அதற்கு எதிரேயுள்ள கோணத்தின் அளவையும் குறைக்கிறது. சைக்ளோ புரோப்பேனில் 60° கோணமாகக் காணப்பட்ட இக்கோண அளவு சைக்ளோ புரோப்பீனில் 51° கோணமாகக் குறைந்துள்ளது. அதேநேரத்தில் சைக்ளோ புரோப்பேனுடன் ஒப்பிடுகையில், வளையத்து கார்பன் – கார்பன் பிணைப்பின் p பண்பு அதாவது எலக்டரான் சுற்றுவட்டப்பாதை அதிகரித்து காணப்படுகிறது. ஆல்க்கீன் கார்பன்கள் வளையத்திற்காக sp2.68 கலப்பினச் சேர்க்கையைப் பயன்படுத்துகின்றன
தொடக்கக் கால தயாரிப்புகள்
வளைய புரோப்பீனின் முதலாவது உறுதிப்படுத்தப்பட்ட தயாரிப்பு முறையை தெம்யானோவ் மற்றும் தோயாரெங்கோ ஆகியோர் மேற்கொண்டனர். மும்மெத்தில்வளையபுரோப்பைலமோனியம் ஐதராக்சைடை பிளாட்டினம் பூசிய களிமண்ணில் 320-330 பாகை செல்சியசு வெப்பநிலையில் கார்பனீராக்சைடு சூழலில் வெப்பச் சிதைவுக்கு உட்படுத்தினர். இம்முறையில் மும்மெத்திலமீன் பிரதானமான பொருளாக உற்பத்தி செய்யப்பட்டது. இதனுடன் இருமெத்தில்வளையபுரோப்பைலமீனும் 5% வளைய புரோப்பீனும் உடன் உற்பத்தியாகின. சைக்ளோயெப்டாடிரையீன் மற்றும் டைமெத்தில் அசிட்டைலீன் டைகார்பாக்சிலேட்டு ஆகியனவற்றின் கூட்டு விளைபொருளை வெப்பசிதைவுக்கு உட்படுத்தியும் வளைய புரோப்பீன் 1% அளவுக்குத் தயாரிக்கப்பட்டது.
அல்லைல் குளோரைடிலிருந்து நவீனத் தொகுப்புமுறை
அல்லைல் குளோரைடுடன் கார சோடியம் அமைடை 80 பாகை செல்சியசு வெப்பநிலைக்கு சூடுபடுத்தும்போது ஐதரசன் ஆலைடு நீக்கமடைந்து 10% அளவுக்கு வளைய புரோபீன் உற்பத்தியாகிறது
இவ்வினையில் அல்லைலமீன் துணைவிளை பொருளாகக் கிடைக்கிறது. அல்லைல் குளோரைடுடன் சோடியம் பிசு(டிரைமெத்தில்சிலில்)அமைடை கொதிக்கும் தொலுயீனில் 45 முதல் 60 நிமிடங்களுக்கு வினைபுரியச் செய்தால் 40% அளவிற்கு வளைய புரோப்பீன் தூய்மையான நிலையிலும் கிடைக்கிறது.
1-மெத்தில்சைக்ளோபுரோப்பீனும் இதே முறையில் தயாரிக்கப்படுகிறது. ஆனால் இங்கு மெத்தல்லைல் குளொரைடும் பீனைல்லித்தியம் காரமும் பயன்படுத்தப்படுகின்றன:
வழிப்பொருள்கள் தொகுப்புமுறை
நைட்ரோசைக்ளோபுரோப்பேன்களை சோடியம் மெத்தாக்சைடுடன் சேர்த்து சூடுபடுத்துவதால் நைட்ரைல் நீக்கமடைந்து தொடர்புடைய சைக்ளோபுரோப்பீன் வழிப்பொருள் உருவாகிறது. கார்பீன்களை ஆல்க்கைன்களாக மாற்றும் தாமிர வினையூக்கி கூட்டு வினைகளில் முதன்முதலாக அலிபாட்டிக் வலையபுரோப்பீன்கள் தயாரிக்கப்பட்டன. தாமிர சல்பேட்டு வினையூக்கியின் முன்னிலையில் எத்தில் டையசோ அசிட்டேட்டு அசிட்டிலீன்களுடன் வினைபுரிந்து சைக்ளோபுரோப்பீனைத் தருகிறது. 2-பியூட்டைனிலி இருந்து இவ்வழிமுறையில் 1,2-டைமெத்தில்சைக்ளோபுரோப்பீன்-3-கார்பாக்சிலேட்டு தோன்றுகிறது. சைக்ளோ புரோப்பீன் தயாரிப்புத் தொகுப்பு முறைகளில் தாமிரம் ஒரு பயனுள்ள வினையூக்கியாக நிருபிக்கப்பட்டுள்ளது. தாமிர சல்பேட்டும், தாமிரத் தூளும் சமீபத்தில் பிரபலமாகப் பயன்படுத்தப்பட்டு வருகின்றன. அறை வெப்பநிலையில், அதிக அளவில் சைக்ளோ புரோப்பீன் வழிப்பொருட்கள் தயாரிப்பதற்கு ரோடியம் அசிட்டேட்டு பயன்படுத்தப்பட்டு வருகிறது.
வளைய புரோப்பீனின் வினைகள்
சைக்ளோபுரோப்பீனின் வளைய உயர் திரிபு குறித்த ஆய்வுகள் வினையில் முக்கியத்துவம் பெறுகிறது. 425 பாகை செல்சியசு வெப்பநிலையில் வளையபுரோப்பீன் மெத்திலசிட்டைலீனாக (புரோப்பைன்) மாற்றமடைகிறது.
சைக்ளோபுரோப்பீனை -36 பாகை வெப்பநிலையில் பின்னக்காய்ச்சி வடித்தலுக்கு உட்படுத்திய முயற்சிகளின் விளைவாக பலபடியாதலில் முடிந்தன. இவ்வினையின் வினை வழிமுறையானது, தனியுறுப்பு தொடர் வினையாக இருக்க வேண்டும் என கருதப்படுகிறது. விளைபொருள் பாலிசைக்ளோபுரோப்பேனாக இருக்கலாம் என நிறமாலை ஆய்வுகள் தெரிவிக்கின்றன.
சைக்ளோபென்டாடையீனுடன் சைக்ளோபுரோப்பீன் டையீல்சு-ஆல்டர் வினையில் ஈடுபட்டு என்டோ-டிரைசைக்ளோ[3.2.1.02,4]ஆக்ட்-6-யீனைக் கொடுக்கிறது. இவ்வினையே சைக்ளோபுரோப்பீனின் இருப்பை அறிய உதவும் சோதனையாக உள்ளது.
புற இணைப்புகள்
பகுப்பு:வளைய ஆல்க்கீன்கள் பகுப்பு:வளிமங்கள் பகுப்பு:வளைய புரோப்பீன்கள்
காண்டெலேரியா பசிலிக்கா
காண்டெலேரியா அன்னையின் அரசத் திருத்தலப் பேராலயம் (Basílica y Real Santuario Mariano de Nuestra Señora de Candelaria; Basílica de Nuestra Señora de Candelaria) மிக முக்கிய கத்தோலிக்க திருச்சபையின் பேராலயம் ஆகும். கேனரி தீவுகளில் (ஸ்பெயின்) மரியாவின் பெயரில் கட்டப்பட்ட முதல் ஆலயம் இதுவாகும். இது காண்டெலேரியா நகரின் டெனெரீஃப் தீவில் அமைந்துள்ளது. காண்டெலேரியா அன்னை, கேனரி தீவுகளின் பாதுகாவலர் ஆவார். இவ்வாலயத்தினை கேனரி தீவுகளின் அரசு கலாச்சார முக்கியத்துவமிக்க இடமாக பகுக்கின்றது.
மரபுப்படி,1390இல் கன்னி மரியாவின் சிலை இரண்டு பழங்குடி இன இடையர்களால் தங்களின் கிடாயைய் மேய்சலுக்கு இட்டுசெல்லும் போது கன்டுபிடிக்கப்பட்டது.
24 ஜனவரி 2011இல் திருத்தந்தை பதினாறாம் பெனடிக்ட் இவ்வாலயத்தினை இளம்பேராலயமாக உயர்த்தினார். இவ்வாலயத்தின் விழா நாள் 2 பெப்ரவரி ஆகும்.
இலுப்பையூரணி வெங்கடாசலபதி கோயில்
இலுப்பையூரணி வெங்கடாசலபதி கோயில் தமிழ்நாட்டில் தூத்துக்குடி மாவட்டம், இலுப்பையூரணி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வெங்கடாஜலபதி, பூதேவி, ஸ்ரீதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பூரட்டாசி மாதம் பூரட்டாசி மூன்றம் சனிக்கிழமை முக்கிய திருவிழாவாக நடைபெறுகிறது.
மேற்கோள்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
டாட்டா கன்சல்டன்சி சர்வீசஸ்
டாட்டா கன்சல்டன்சி சர்வீசசு லிமிடெட் (Tata Consultancy Services, டிசிஎசு ) என்பது இந்தியாவில் மும்பையை தலைமையிடமாகக் கொண்டுள்ள மென்பொருள் சேவைகள் வழங்கும் அறிவுரைச் சேவை நிறுவனமாகும். இது இந்தியாவின் பெரிய தகவல் தொழில்நுட்பம் மட்டும் அல்லாமல் வணிகச் செயலாக்க அயலாக்க சேவைகளையும் வழங்கும் நிறுவனமாகும். . இந்த நிறுவனம் இந்தியாவின் தேசிய பங்கு மாற்றகத்திலும் மும்பை பங்கு மாற்றகத்திலும் பட்டியலில் அங்கீகாரம் பெற்ற நிறுவனமாகும்.
டிசிஎசு நிறுவனமானது, ஆற்றல், தொலைத்தொடர்புகள், நிதிச் சேவைகள், உற்பத்தி, வேதிப் பொருட்கள், பொறியியல், மூலப்பொருட்கள், அரசுத்துறை, சுகாதாரத் துறை ஆகிய அனைத்து துறைகளிலும் ஆர்வம் காட்டிவரும் இந்தியாவின் மிகப்பெரியதும் பழமையானதுமான தொழில் குழுமங்களுள் ஒன்றான டாட்டா குழுமத்தின் ஒரு பகுதியாகும்.
வரலாறு
டாட்டா கன்சல்டன்சி சர்வீஸ் நிறுவனம் 1968 ஆம் ஆண்டில் தான் நிறுவப் பெற்றாலும், இந்திய தகவல்தொழில்நுட்ப துறையில் இது ஒரு முன்னோடியாக திகழ்ந்து வருகிறது. இந்தியாவில் அந்த நாட்களில் 'உரிம அரசாட்சி' போன்ற எதிர்மறையான அரசு நெறிமுறைகள் இருந்தபோதிலும் இந்த நிறுவனம் இந்திய தகவல் தொழில்நுட்ப தொழிலை நிறுவுவதில் வெற்றிபெற்றுள்ளது.
மற்ற டாட்டா நிறுவனக் குழுமங்களுக்கு கணிப்பொறி சேவைகளை வழங்குவதை முக்கிய தொழிலாகக் கொண்ட டாட்டா குழுமத்தின் ஒரு பிரிவாக "டாட்டா கணினி மையம்" என்ற பெயருடன் இதன் துவக்கம் அமைந்தது. எஃப் சி கோலி இதனுடைய முதல் பொது மேலாளராவார். நானி பல்கிவாலாவைத் தொடர்ந்து ஜேஆர்டி டாட்டா இதன் முதன் தலைவராக பொறுப்பேற்றார்.
டிசிஎசின் முதல் வேலைகளுள் ஒன்று தனது சகோதர நிறுவனமான டாட்டா எஃகு நிறுவனத்திற்கு (பின்னாளில் டிசுகோ) துளை அட்டை (பன்ச் கார்ட்) சேவைகளை வழங்குவதாகும். பின்னாளில் இது நாட்டின் பெரிய மென்கலன் பணித்திட்டமான இந்திய மைய வைப்பகக் கிளைகளுக்கு இடையிலேயான கணக்குகளை சீர் செய்யும் பணிகள் அதாவது 'கிளையிடை இணக்க முறைமையை' (ஐபிஆர்எசு) பராமரிக்கும் அளவிற்கு தேர்ச்சி பெற்று வளர்ந்தது. . இது இந்திய பிரிவு அறக்கட்டளைக்கான அலுவலகப் பணி சேவைகளையும் வழங்கியதோடு, வணிகச் செயலாக்க அயலாக்க சேவைகளை வழங்கிய முதல் நிறுவனங்களுள் ஒன்றானது.
1970 ஆம் ஆண்டின் தொடக்கத்தில், டாட்டா கன்சல்டன்சி சர்வீஸஸ் தனது சேவைகளை ஏற்றுமதி செய்யத் தொடங்கியது. டிசிஎசின் முதல் பன்னாட்டு கட்டளை (ஆர்டர்), முதல் தொழில் கணிப்பொறிகள் தயாரிப்பாளர்களுள் ஒருவரான பாரோசு நிறுவனத்திடமிருந்து வந்தது. அமெரிக்காவைச் சேர்ந்த சில வாடிக்கையாளர்களுக்கு பாரோசு இயந்திரங்களுக்கான நிரலாக்க குறியெழுதும் பணியை டிசிஎசிற்கு வழங்கியது. . இந்த அனுபவமும் டிசிஎசு தனது முதல் ஆன்சைட் புராஜக்டை எடுத்துக்கொள்ள உதவியது - அமெரிக்காவில் இரண்டு மில்லியன் வாடிக்கையாளர்களுக்கு சேவையளிக்கும், பத்து வங்கிகளுக்கு தரவு மையமாக உள்ள தி இன்ஸ்டிடியூஷனல் குரூப் அண்ட் இன்ஃப்ர்மேஷன் நிறுவனம் (ஐஜிஐசி) தனது கணிப்பொறி அமைப்புகளை பராமரித்து புதுப்பிக்கும் வேலையை வழங்கியது. 1981 ஆம் ஆண்டில், டாட்டா ரிசர்ச் டெவலப்மெண்ட் அண்ட் டிசைன் சென்டர் (டிஐர்டிசி) என்ற இந்தியாவின் முதல் மென்பொருள் ஆராய்ச்சி மற்றும் மேம்பாட்டு மையத்தை டாட்டா நிறுவியது. 1985 ஆம் ஆண்டில் முதலாவது வாடிக்கையாளர்களுக்கென்றுள்ள வெளிநாட்டு மேம்பாட்டு மையம் காம்பாக் நிறுவனத்திற்காக அமைத்தது. (பின்னர் டேண்டம் என வழங்கியது).
1990 ஆம் ஆண்டின் முற்பகுதியில் இந்திய தகவல் தொழில்நுட்ப அயலாக்கத் துறை ஒய்டுகே (Y2k) பிரச்சினையாலும், ஒன்றிணைந்த ஐரோப்பிய நாணயம், யூரோவாலும் மிகப்பெரிய அளவில் வளர்ந்தது. ஒய்டுகே மாற்றியமைத்தலுக்கான தொழிலக மாதிரிக்கு டிசிஎசு முன்னோடியாக விளங்கியது என்பதுடன் இந்த மாற்றியமைத்தல் நிகழ்முறையை தானியங்கியாக இயங்க வைத்து மூன்றாம் நபர் உருவாக்குனர்களும் வாடிக்கையாளர்களும் இதைப் பயன்படுத்திக்கொள்ளக்கூடிய விதத்திலான மென்கலன் கருவிகளையும் உருவாக்கியது.
1999 ஆம் ஆண்டில், மின்-வணிகத்தில் டிசிஎசு அயலாக்கம் சார்ந்த வாய்ப்புக்களைக் கண்டது என்பதுடன் பத்து பேருடன் சேர்ந்து இது மின்-தொழில் பிரிவையும் அமைத்தது. 2004 ஆம் ஆண்டில், மின்-தொழில் டிசிஎசிற்கு அரை பில்லியன் (அமெரிக்க) டாலர்கள் அளவிற்கு பங்களிப்பு செய்தது.
2004ஆம் ஆண்டின் போது, உயிர்-தகவல் நுட்பம் என்ற இந்திய தகவல் தொழில்நுட்ப சேவைகள் நிறுவனத்திற்கான புதிய தளத்தில் டிசிஎசு தனது வர்த்தகத்தைத் தொடங்கியது
இந்தியக் கிளைகள்
டிசிஎசு பின்வரும் இந்திய நகரங்களில் மேம்பாட்டு மையங்களையும் மண்டல அலுவலகங்களையும் அமைத்துள்ளது: அகமதாபாத், பெங்களூர், வடோதரா, புவனேஸ்வர், சென்னை, கோயம்புத்தூர், டெல்லி, காந்திநகர், கோவா, குர்கான், குவஹாத்தி, ஹைதராபாத்,ஜாம்ஷெட்பூர், கொச்சி, கொல்கத்தா, லக்னோ, மும்பை, நொய்டா, புனே, திருவனந்தபுரம்[சாத்தூர்]
உலகளாவிய மையங்கள்
தென்னாப்பிரிக்கா, மொராக்கோ
பஹ்ரைன், டிசிஎசு சீனா, ஹாங் காங், இந்தோனேசியா, இஸ்ரேல், ஜப்பான், மலேசியா, சவுதி அரேபியா, சிங்கப்பூர், தென் கொரியா, தைவான், தாய்லாந்து, யுஏஇ
பெல்ஜியம், டென்மார்க், ஃபின்லாந்து, ஃபிரான்ஸ், ஜெர்மனி, ஹங்கேரி, ஐஸ்லாந்து, அயர்லாந்து, இத்தாலி, லக்ஸம்பர்க், நெதர்லாந்து, நார்வே, போர்ச்சுக்கல், ஸ்பெயின், ஸ்வீடன், சுவிட்சர்லாந்து, பிரிட்டன்
கனடா, மெக்ஸிகோ, அமெரிக்கா
அர்ஜெண்டினா, பிரேசில், சிலி, கொலம்பியா, ஈக்வேடார், உருகுவே
கையடக்கிய நிறுவனங்களின் பட்டியல்:
பின்வரும் அட்டவணையில் டிசிஎசு வாங்கி கையடக்கிய சில முக்கிய நிறுவனங்களின் பட்டியல் உள்ளது
டாட்டா ரிசர்ச் டெவலப்மெண்ட் அண்ட் டிசைன் சென்டர்
டிசிஎசு 1981ஆம் ஆண்டு இந்தியா, புனேயில் டாட்டா ரிசர்ச் டெவலப்மெண்ட் அண்ட் டிசைன் சென்டர் என்ற முதல் மென்கலன் ஆராய்ச்சி மையத்தை இந்தியாவில் நிறுவியது. டிஆர்டிடிசி சாப்ட்வேர் என்ஜினியரிங், பிராஸஸ் என்ஜினியரிங் மற்றும் சிஸ்டம் ரிசர்ச்சில் ஆராய்ச்சிகளை மேற்கொண்டது.
டிஆர்டிடிசி ஆராய்ச்சியாளர்கள் எளிய கணி மொழியிலிருந்து தானாகவே குறியாக்கத்தை உருவாக்கி, பயனரின் தேவைக்கேற்ப அதை மீண்டும் எழுதுகின்ற செயற்கை அறிவுத்திறன் சாப்ட்வேரான மாஸ்டர்கிராப்டையும் உருவாக்கினர் (இப்போது டிசிஎசு கோட் ஜெனரேட்டர் ஃபிரேம்ஒர்க் என்று அழைக்கப்படுகிறது).
டிஆர்டிடிசிஇல் நடந்த ஆராய்ச்சிகள், உள்ளூரில் கிடைக்கக்கூடிய மூலாதாரங்களைப் பயன்படுத்தி உருவாக்கப்படக்கூடிய குறைந்த செலவிலான தண்ணீர் சுத்தப்படுத்தியான சுஜாலின் உருவாக்கத்திற்கு காரணமாக அமைந்தது. டிசிஎசு தனது மீட்பு நடவடிக்கைகளாக 2004ஆம் ஆண்டின் இந்தியப் பெருங்கடல் சுனாமி அழிவின் போது இந்த ஆயிரக்கணக்கான வடிகட்டிகளை நிறுவியது.
புத்துருவாக்கம்
டிஆர்டிடிசிக்கும் மேலாக டிசிஎசு 19 புத்துருவாக்க ஆய்வகங்களை மூன்று நாடுகளில் கொண்டிருக்கிறது.
டிசிஎசு புத்துருவாக்க ஆய்வகங்கள், கன்வெர்ஜென்ஸ்: உள்ளடக்க மேலாண்மையும் வழங்கலும், ஒருங்கு எந்திரம், 3ஜி, ஒய்மேக்ஸ், ஒய்மெஷ், சேவை தரத்திற்கான ஐபி தரப்பரிசோதனை, ஐஎம்எஸ், ஓஎஸ்எஸ்/பிஎஸ்எஸ் மற்றும் பிற போன்ற நெட்வொர்க்குகள்.
டிசிஎசு புத்துருவாக்க ஆய்வகங்கள் சரே டிபிப்ரோடெம், ஜென்ஸர், வானெம் ,ஸ்க்ரூட்டிநெட் ஆகியவற்றால் உருவாக்கப்பட்ட சில சொத்துக்கள்.
2008 ஆம் ஆண்டில், எம்கிரிஷி என்ற டிசிஎசு புத்துருவாக்க ஆய்வக உருவாக்கத் தயாரிப்பு கம்பியில்லா பிரிவில் வால் ஸ்ட்ரீட் ஜர்னல் தொழில்நுட்ப புத்துருவாக்க விருதை வென்றது. எம்கிரிஷி என்பது செலவில்லா மொபைல் சாதனத்தில் இந்திய விவசாயிகள் பயன்மிக்க தரவைப் பெறச்செய்யும் சேவையாகும்.
டிசிஎசு உடன் செயல்படும் நெட்வொர்க் கூட்டாளிகளாவன கொலாப்நெட், கஸாட், மெட்ரிக்ஸ்ட்ரீம், ஸ்டான்போர்ட், எம்ஐடி, பல்வேறு ஐஐடி போன்ற கல்வி நிறுவனங்கள், மற்றும் செகோயா மற்றும் கிளைனர் பெர்கின்ஸ் போன்ற வென்ச்சர் கேப்பிடலிட்கள்.
பணியாளர்கள்
140,000க்கும் மேற்பட்ட தனிநபர்கள் மைய வலிமையுடன் டிசிஎசு இந்தியாவில் மிகப்பெரிய தனியார் துறை ஊழியர்களைப் பெற்றிருக்கும் நிறுவனங்களுள் ஒன்றாக கருதப்படுகிறது. . டிசிஎசு இந்திய தகவல் தொழில்நுட்ப (ஐடி) தொழிலில் மிகக்குறைந்த தேய்வு விகிதங்களைக் கொண்டிருக்கும் ஒன்றாக இருக்கிறது.
மறுகட்டமைப்பு
டிசிஎசு நிறுவனத்தை "புதிய வளர்ச்சி வாய்ப்புக்களைப் பெறுவதற்கான திறமையான நிறுவனமாக உருவாக்க" அனுமதிக்கும் என்று நிறுவனப் பிரதிநிதிகள் கருதியதால் டிசிஎசு 2008 ஆம் ஆண்டு ஏப்ரலில் மறுகட்டமைப்பு நடவடிக்கைகளில் இறங்கியது. இந்தப் புதிய கட்டமைப்பு நிறுவனத்தைப் பின்வரும் பிரிவுகளாப் பிரித்தது:
அமெரிக்கா விசா திட்டம்
இன்ஃபோஸிஸ், விப்ரோ, சத்யம் போன்ற நிறுவனங்களுக்கு முன்பாக 2008 ஆம் ஆண்டில் அதிக விசாக்களைப் பெற்ற நான்காவது நிறுவனம் டிசிஎசு ஆகும்.
பார்வைக் குறிப்புகள்
பகுப்பு:இந்தியத் தகவல் தொழில்நுட்ப நிறுவனங்கள் பகுப்பு:டாட்டா குழுமம் பகுப்பு:1968 நிறுவனங்கள் பகுப்பு:நிப்டி_50_நிறுவனங்கள் பகுப்பு:கூகுள் தமிழாக்கம்-நிறுவனங்கள் பகுப்பு:பன்னாட்டு வணிக நிறுவனங்கள்
நிற்க அடையாளம்
நிற்க அடையாளம் ஒரு போக்குவரத்து அடையாளம் ஆகும். இது பொதுவாக சாலைச் சந்திகளில் இருக்கும். எல்லா வேளைகளிலும் முற்றிலும் நின்று, பாதை வெறுமையான பின் செல்லலாம்.
மேற்கோள்கள்
பகுப்பு:போக்குவரத்து அடையாளங்கள் பகுப்பு:அமெரிக்கக் கண்டுபிடிப்புகள்
மல்லேகவுண்டம்பாளையம் ஊராட்சி
மல்லேகவுண்டம்பாளையம் ஊராட்சி (Mallegoundenpalayam Gram Panchayat), தமிழ்நாட்டின் திருப்பூர் மாவட்டத்தில் உள்ள பல்லடம் வட்டாரத்தில் அமைந்துள்ளது. இந்த ஊராட்சி, பல்லடம் சட்டமன்றத் தொகுதிக்கும் கோயம்புத்தூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டேனியல் அமடோர் கேக்சியோலா
டேனியல் அமடோர் கேக்சியோலா (Daniel Amador Gaxiola) (பிறப்பு 4 செப்டம்பர் 1956) என்பவர் சினலோவாவின் எலோடாவில் வாழும் மெக்சிகோவைச் சார்ந்த ஒரு அரசியல்வாதி ஆவார். இவர் நிறுவன புரட்சிக்கட்சியைச் (Institutional Revolutionary Party) சேர்ந்தவர். மெக்சிகன் காங்கிரஸ் சபையின் துணைத் தலைவர்களின் அவையில் 1 செப்டம்பர் 2006 முதல் 31 ஆகத்து 2009 வரை பதவி வகித்தார். மேலும், இவர் சினலோவா எலோடாவின் நகரவைத் தலைவராக 1 சனவரி 2002 முதல் 31 திசம்பர் 2004 முடிய பதவியில் இருந்தார்.
மேற்கோள்கள்
பகுப்பு:1956 பிறப்புகள் பகுப்பு:வாழும் நபர்கள் பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
ஸ்ரீ ராஜ ராஜேஸ்வரி
ஸ்ரீ ராஜ ராஜேஸ்வரி (Sri Raja Rajeshwari) என்பது 2001 ஆண்டு வெளியான தமிழ் பக்தி திரைப்படம் ஆகும். பாரதி கண்ணன் இயக்கிய இப்படத்தில் ரம்யா கிருஷ்ணன், ராம்கி, சங்கவி ஆகியோர் முக்கிய கதாபாத்திரங்களில் நடித்துள்ளனர். பானுப்ரியா, நிழல்கள் ரவி, வடிவேலு, வினு சக்ரவர்த்தி ஆகியோர் துணை வேடங்களில் நடித்துள்ளனர். புஷ்பா காந்தசாமி தயாரித்த இப்படத்திற்கு தேவா இசை அமைத்துள்ளார். படம் 13 ஏப்ரல் 2001 அன்று வெளியிடப்பட்டது.
தயாரிப்பு
ராம்கி, ரம்யா கிருஷ்ணன் ஆகியோர் நடித்த சில காட்சிகள் தென்காசிக்கு அருகிலுள்ள குற்றாலம் மற்றும் இஞ்சிமேடு சிவாலயம் ஆகிய இடங்களில் படப்பிடிப்பு நடத்தபட்டது. பாடலாசிரியர் காளிதாஸ் எழுதிய 165 அம்மன்களின் பெயர்களைக் கொண்ட ஒரு பாடல் படத்தில் உள்ளது. இந்த பக்தி பாடலுக்காக தமிழ்நாட்டின் 108 'அம்மன்' கோயில்களில் படப்பிடிப்பு நடத்தப்பட்டது, நளினி "மருவத்தூர் ஓம் சக்தி" பாடலில் இடம்பெற்றுள்ளார். இந்த பாடலை பிரபல பின்னணி பாடகி சித்ரா பாடினார்.
இசை
இப் படத்திற்கு தேவா இசையமைத்தார். தேவா இசையமைத்த முதல் பக்தி படம் இது. இந்த படத்தின் பாடல் பதிவில் 6 பாடல்கள் உள்ளன. பாடல்களை காளிதாசன், விவேகா, பாரதிபுதிரன், சீர்காழி கோவிந்தராஜன் (ஸ்லோகம்), முரளிகிருஷ்ணன் (ஸ்லோகம்) ஆகியோர் எழுதியுள்ளனர்.
வெளி இணைப்புகள்
பகுப்பு:தேவா இசையமைத்த திரைப்படங்கள் பகுப்பு:இந்து பக்தி திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2001 தமிழ்த் திரைப்படங்கள் பகுப்பு:ரம்யா கிருஷ்ணன் நடித்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள் பகுப்பு:நிழல்கள் ரவி நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள்
இராணுவப் புரட்சி
இராணுவப் புரட்சிஆஆ அல்லது உள்நாட்டுப் போர் (coup d'état or coup or putsch or overthrow) (blow of state; plural: coups d'état), என்பது ஒரு நாட்டின் இராணுவத்தின் ஒரு பகுதியினர் சதித் திட்டம் தீட்டி, இறையாண்மை மிக்க ஒரு நாட்டின் ஆட்சி அதிகாரத்தை, சட்டத்திற்குப் புறம்பாக கைப்பற்றுதலே  இராணுவப் புரட்சி எனப்படும். . இராணுவப் புரட்சியின் மூலம் ஒரு நாட்டின் ஆட்சி அதிகாரத்தைக் கைப்பற்ற இயலாத போது, நாட்டில் உள்நாட்டுப் போர் ஏற்பட வாய்ப்புள்ளது.
சங்கற்ப நிராகரண உரை
தேவாரம், திருவாசகம், திருவிசைப்பா, காரைக்கால் அம்மையார் பாடல்கள், நக்கீரர் அந்தாதி ஆகிய நூல்களுள்ள பாடல்களை இவர் மேற்கோள் பாடல்களாகக் காட்டியுள்ளார்.
எடுத்துக்காட்டு
இந்த நூல் வெளிவந்த பதிப்புகள் மூன்று. கொன்றைமாநகரம் சண்முகசுந்தர முதலியார், காஞ்சி நாகலிங்க முனிவர் ஆகியோர் பதிப்புகள் முதலில் வெளிவந்தன. பின்னர் அனவரத வினாயகம் பிள்ளை பார்வையில் சைவ சித்தாந்த சமாஜம் வெளியிட்ட 1934, 1940 பதிப்புகள் சிறப்பு மிக்கவை.
கருவிநூல்
பகுப்பு:16 ஆம் நூற்றாண்டுத் தமிழ் நூல்கள் பகுப்பு:தமிழ் உரை நூல்கள்
ஆமீர் இலாஹி
ஆமீர் இலாஹி  (Amir Elahi, உருது :عامر الہیபிறப்பு: செப்டம்பர் 1 1908, இறப்பு டிசம்பர் 28. 1980) பாக்கித்தானியத் துடுப்பாட்டக்காரர்). இவர் ஆறு தேர்வுத் துடுப்பாட்டப் போட்டிகளிலும், 125 முதல்தர துடுப்பாட்டப் போட்டிகளிலும் கலந்து கொண்டுள்ளார். 1947 இலிருந்து 1952 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.
பகுப்பு:1908 பிறப்புகள் பகுப்பு:1980 இறப்புகள் பகுப்பு:இந்தியத் தேர்வுத் துடுப்பாட்டக்காரர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
குவிவுப் பல்கோணம்
குவிவுப் பல்கோணம் (convex polygon) என்பது, தனக்குத்தானே வெட்டிக் கொள்ளாத எளிய பல்கோணம் ஆகும். இப்பல்கோணத்தின் வரம்பின் மீதமையும் எந்த இரு புள்ளிகளையும் இணைக்கும் கோட்டுத்துண்டு பல்கோணத்திற்கு வெளியில் செல்லாது. அதாவது குவிவுப் பல்கோணம், உட்புறத்தைக் குவிவுக் கணமாகக் கொண்ட எளிய பல்கோணமாக இருக்கும். ஒரு குவிவுப் பல்கோணத்தின் அனைத்து உட்கோணங்களும் 180 பாகையைவிடக் குறைந்த அல்லது சமமான அளவுள்ளவையாகும். ஒரு கண்டிப்பான குவிவுப் பல்கோணத்தின் உட்கோணங்கள் எல்லாம் 180 பாகையைவிடக் குறைந்த அளவாக இருக்கும்.
குவிவாக இல்லாத பல்கோணம் குழிவுப் பல்கோணம் எனப்படும்.
பண்புகள்
கூடுதல் பண்புகள்:
ஒரு வட்டத்தினுள், பல்கோணத்தின் உச்சிகள் வட்ட வளைவரை மேல் அமையுமாறு வரையப்படும் ஒவ்வொரு பல்கோணமும் தனக்குத்தானே வெட்டிக்கொள்ளாத ஒவ்வொரு பல்கோணமும் குவிவுப் பல்கோணமாகும். ஆனால் குவிவுப் பல்கோணங்கள் ஒவ்வொன்றையும் வட்டத்துக்குள் வரையமுடியாது.
வெளியிணைப்புகள்
பகுப்பு:பல்கோணிகள்
ராபுள்
திரபுள் (truffle) என்பது புவிப்பாழ்தளப் பழ உடல்தரும் காளானாகும். இது அசுக்கோமைசீட்வகைப் பூஞ்சையாகும். இது கிழங்கு பேரினத்தைச் சேர்ந்ததாகும். கிழங்குவகைப் பேரினம் மட்டுமன்றி, ஜியோபோரா, பெழிசா, காயிரோமைசெசு, இலியூகாஞ்சியம் ஆகிய பேரினங்களும் திரபுள் (truffle) வகையில் அடங்குவதோடு, இதில் நூற்றுக்கணக்கான  பயிரிடும்வகைகள் அமைகின்றன. . திரபுள்சார் பேரினங்கள் பிழிசோமைசீட்டுகள் குடும்பத்தில் பிழிசேல்சு வரிசையில் அடங்குகின்றன. இரிழோபோகோன், குளோமசு போன்ற திரபுள்சார் பேரினங்கள் பிழிசேல்சு வரிசையில் அமைவதில்லை. திரபுள் வேர்ப்பூஞ்சை ஆகையால் இது மரவேர்ப் பகுதியிலேயே காணப்படும். விதைத்தூள் பரவல் பூஞ்சையுண்ணிகளால் நிறைவேற்றப்படுகிறது. இந்த பூஞ்சைகள் ஊட்டச் சுழற்சியிலும் வறட்சி தாங்குதிறனிலும் கணிசமான சுற்றுச்சூழல் பாத்திரம் வகிக்கின்றன.
சில காளான்களின் பழம்தரும் உடல் அதிக விலையுடைய உணவாகும். இது "சமையற்கட்டின் வைரம்" எனத் திரபுளைப் பிரெஞ்சு சமையல் வல்லுனர் ழீன் ஆந்தெல்மே பிரிலாத்து-சவாரின் குறியுள்ளார். உண்ணத்தக்க திரபுள் பிரெஞ்சு உணவுகளில் உயர் மதிப்புடைய உணவாகும். இது இத்தாலிய, குரோழ்சிய, சுலோவீன, ஆட்டோமன், நடுவண் கிழக்கு, எசுபானிய, பன்னாட்டு உணவுகளிலும் மிகவும் உயர்மதிப்பு வாய்ந்துள்ளது. திரபுள் பயிரிட்டும் இயற்கையாகவும் அறுவடை செய்யப்படுகிறது.
வேர்ச்சொல்லியல்
திரபுள் (truffle) என்பது "வீக்கம்" அல்லது "திரள்" எனப் பொருள்படும் இலத்தீனச் சொல்லாகிய tūber என்பதில் இருந்த் வந்த தாகும். பிறகு இது  தியூஃபெர் (tufer) எனவாகி, பின்வரும் பல்வேறு ஐரோப்பிய மொழிச் சொற்களாகியது: டேனியம் திரோஃபே (trøffe)l, டச்சு திரஃபே (truffe)l, ஆங்கிலம் திரபுள் (truffle), பிரெஞ்சு திரஃபே (truffe), செருமானியம் திரஃபெல் (Trüffel), கிரேக்கம் τρούφα திருஃபா (trúfa) இத்தாலியம் தர்துஃபோ (tartufo), போலிழ்சு திர்ஃப்லா,  உரொமானிய மொழி திரஃபா (trufă), எசுபானியம் திரஃபா (trufa), சுவீடியம் திரிஃபேல் (tryffel).
செருமானியச் சொல்லாகிய கார்தொஃபே (Kartoffel) ("உருளைக்கிழங்கு (potato)")  இத்தாலியச் சொல்லான திரபுள்( truffle) என்பதில் இருந்து புறத்தோற்ற ஒற்றுமையால் உருவாகியது. பாரசீகச், சொற்களாகிய திருஃபா (trufa)வும் டியூபெராவும் இணைபெயர்களாகும். டியூபெரா இலத்தீனச் சொல்லுக்கு நெருங்கிய தாகும்.
தொல்பழங் காலம்
திரபுள்கள் பற்றிய முதல் குறிப்பு சுமேரியப் பகைவராகிய அமோரைட்டுகளின் (மூன்றாம் ஊர் பேரரசு, கிமு20 ஆம் நூற்றாண்டு) உணவுப் பழக்கங்கள் சார்ந்த புதிய சுமேரியக் கல்வெட்டுக் குறிப்புகளில் கிடைத்தது. பீன்னர் கிமு நான்காம் நூற்றாண்டு தியோபிரசுட்டசு எழுத்துகளில் கிடத்தது. செவ்வியற் காலத்தில் இதன் தோற்றம் குறித்த எண்னங்கள் மருளூட்டுவன எனப் பலர் குறிப்பிடுகின்றனர்; புளூடார்க்கும் பிறரும் இவை மின்னல், வெதுவெதுப்பு, நீரால் மண்ணில் விளைந்தனவாக எண்ணுகின்றனர்; ஜுவேனா என்பவர் இடியும் மழையும் இவற்றை உருவாக்கியதாக எண்ணுகிறார். சிசெரொ இவற்றைப் புவியின் குழந்தைகள் என்கிறார்; ஆனாலும் டயோசுகோரிடசு இவை கிழங்கு வேர்களே என எண்ணுகிறார்.
வைனைல்
வேதியியலில், வைனைல் அல்லது வினைல் (Vinyl) அல்லது எத்தீனைல் (Ethenyl) என்பது −CH=CH2 என்ற கட்டமைப்பைக் கொண்ட ஓர் அற்கீனைல் தொழிற்பாட்டுக் கூட்டம் ஆகும். எத்தீன் மூலக்கூற்றிலிருந்து (H2C=CH2) ஒரு நீரிய அணு அகற்றப்பட, வைனைல் தொழிற்பாட்டுக் கூட்டம் கிடைப்பதாகக் கருதலாம்.
தொழின்முறை முக்கியத்துவம் பெற்ற வைனைல் சேர்மமான பொலிவைனைல் குளோரைட்டும் வைனைல் என்றே பொதுவாக அழைக்கப்படுகின்றது.
தாக்கங்கள்
பொதுவாக, வைனைல் ஏலைடுகளில் கருநாட்டப் பதிலீட்டுத் தாக்கங்கள் நடைபெறுவதில்லை. ஆயினும், கிறினாட்டின் வினைப்பொருளுடன் வைனைல் ஏலைடுகள் தாக்கமடையும்.
வெளியிணைப்புகள்
பகுப்பு:வேதி வினைக்குழுக்கள் பகுப்பு:ஆல்க்கீன்கள்
மத்திய நிலக்கரி வயல்கள் நிறுவனம்
மத்திய நிலக்கரி வயல்கள் நிறுவனம் (Central Coalfields Limited (CCL), 1975ல் நிறுவப்பட்ட இந்நிறுவனம், இந்திய அரசுக்குச் சொந்தமான மகா நவரத்தின மதிப்பு பெற்ற நிறுவனமான கோல் இந்தியாவின் துணை நிறுவனமாகும். இத்துணைநிறுவனமும் சிறு நவரத்தின மதிப்பு பெற்ற நிறுவனம் ஆகும். இதன் தலைமை அலுவலகம் ஜார்கண்ட் மாநிலத் தலைநகரம் ராஞ்சியில் உள்ளது.
இந்நிறுவனம் ஜார்கண்ட் மாநிலத்தின் போகாரோ, ராம்கர், கிரீத் மற்றும் கரண்பூர் பகுதிகளில் 22 நிலத்தடி நிலக்கரி சுரங்கங்களும், 40 திறந்த வெளி நிலக்கரி சுரங்கங்களும் கொண்டுள்ளது.
வெளி இணைப்புகள்
Official website : www.centralcoalfields.in பகுப்பு:மும்பை பங்குச் சந்தை நிறுவனங்கள் பகுப்பு:இந்திய தேசிய பங்கு சந்தை நிறுவனங்கள் பகுப்பு:நவரத்னா நிறுவனங்கள் பகுப்பு:இந்திய அரசுத்துறை நிறுவனங்கள் பகுப்பு:இந்திய சுரங்க நிறுவனங்கள் பகுப்பு:இந்திய நிறுவனங்கள்
போர்ட்டர் கந்தன்
போர்ட்டர் கந்தன் 1955 ஆம் ஆண்டு வெளிவந்த தமிழ்த் திரைப்படமாகும். கே. வேம்பு இயக்கத்தில் வெளிவந்த இத்திரைப்படத்தில் எம். கே. ராதா, எம். கே. முஸ்தபா மற்றும் பலரும் நடித்திருந்தனர்.
மேற்கோள்கள்
பகுப்பு:1955 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:விஸ்வநாதன் - இராமமூர்த்தி இசையமைத்த திரைப்படங்கள் பகுப்பு:எம். என். நம்பியார் நடித்த திரைப்படங்கள்
மேட்டுப்பட்டி ஊராட்சி, சேலம்
மேட்டுப்பட்டி ஊராட்சி (Mettupatti Gram Panchayat), தமிழ்நாட்டின் சேலம் மாவட்டத்தில் உள்ள அயோத்தியாபட்டணம் வட்டாரத்தில் அமைந்துள்ளது. இந்த ஊராட்சி, ஏற்காடு சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4058 ஆகும். இவர்களில் பெண்கள் 1969 பேரும் ஆண்கள் 2089 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டி கே எம் - 4 (நெல்)
டி கே எம் - 4 (TKM 4) வேளாண் வழக்கு ஏற்ற சன்னவட்லு (Yerra sannavadlu) எனப்படும் இந்த நெல் வகை, நல் விதைத் தேர்வு (Pureline) முறையில் உருவாக்கப்பட்ட தமிழகத்தின் புதிய நெல் இரகமாகும்.
வெளியீடு
இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (TNAU) கீழ் இயங்கிவரும், திருவள்ளூர் மாவட்டத்தின் திரூர், திருக்குப்பம் எனும் பகுதியில் அமைந்துள்ள நெல் ஆராய்ச்சி நிலையம், (Rice Research Station, Tirurkuppam, Tirur (RRS) 1950 ஆம் ஆண்டு வெளியிட்டது.
சான்றுகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
அதியன் விண்ணத்தனார்
அதியன் விண்ணத்தனார் சங்க காலப் புலவர்களில் ஒருவர்.
பெயர் விளக்கம்
சேர சோழ பாண்டியரில் சிலர் புலவர்களாகவும் விளங்கியது போலத் தகடூரை ஆண்ட அதியமான் பரம்பரையில் வந்த புலவர் இவர் ஆதலால் அதியன் என்னும் அடைமொழியுடன் இவர் குறிப்பிடப்பட்டுள்ளார். ஆவூர் மூலங்கிழாரால் பாடப்பட்ட அரசன் விண்ணத்தாயன் என்னும் பெயரைப் பெற்றுள்ளான். (புறம் 216) விண் அத்து ஆயன் என்னும் சொற்களின் கூட்டுத்தொடரே விண்ணத்தாயன். இதில் அத்து என்பது சாரியை என்பதைத் தொலகாப்பியத்தால் உணரலாம். மண்ணில் ஆடுமாடு மேய்ப்பவர் ஆயர். விண்ணில் அனைத்தையும் மேய்க்கும் ஆயன் திருமால். இந்த வகையில் திருமாலைக் குறிக்கும் பெயர்தான் விண்ணத்தாயன் என்பது விளங்கும்.
இவரது பாடல்
இவரது பெயரில் ஒரே ஒரு பாடல் உள்ளது. அது அகம் 301 பாலை
பாடல் தரும் செய்தி
திருவிழா முடிந்த மறுநாள் பாணர்கள் தமத் இசைக்கருவிகளைக் கலப்பையில் கட்டித் தூக்கிக்கொண்டு வேறூர் சென்றுவிடுவர். அப்போது அந்த ஊர் வெறிச்சோடித் துன்பறுவது போலத் தான் துன்பறுவதாகத் தலைவி தன் தோழியிடம் சொல்கிறாள்.
உவமைகள்
இவர் தன் கருத்தை விளக்கத் தந்துள்ள உவமைகள் சுவையானவை.
உசாத்துனை
பகுப்பு:சங்கப் புலவர்கள் பகுப்பு:சங்ககால அதியர் பகுப்பு:சங்கப்புலவர்களில் அதிய அரசர்கள்
ஜார்ஜ் டப்ஸ்கொட்
ஜார்ஜ் டப்ஸ்கொட் (George Tapscott, பிறப்பு: நவம்பர் 7 1889, இறப்பு: திசம்பர் 13 1940), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 21 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1913 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1889 பிறப்புகள் பகுப்பு:1940 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
புள்ளூர் கனகநாச்சியம்மன் கோயில்
புள்ளூர் கனகநாச்சியம்மன் கோயில் தமிழ்நாட்டில் வேலூர் மாவட்டம், புள்ளூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது. ஆடி 18 ஆம் பெருவிழா மாதம் முக்கிய திருவிழா நடைபெறுகிறது. சித்திரா பௌர்னமி மாதம் திருவிழா நடைபெறுகிறது.
மேற்கோள்கள்
பகுப்பு:வேலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முக்தா இராமசாமி
முக்தா இராமசாமி (Muktha Ramaswamy) என்பவர் ஒரு இந்திய திரைப்பட தயாரிப்பாளராவார். இவர் பெரும்பாலும் தமிழ் திரையுலகில் பணிபுரிந்துள்ளார். இவர் பிரபல இயக்குனரான முக்தா சீனிவாசனின் அண்ணன் ஆவார்.
வாழ்கை
இவர் ஒருங்கிணைந்த தஞ்சாவூர் மாவட்டத்தின், பாபநாசம் அருகே மணப்புரம் என்ற கிராமத்தில் வெங்கடச்சாரியார், செல்லம்மாள் இணையருக்கு மகன்களாகப் பிறந்தார். 1945 இல் ராமசாமி மாடர்ன் தியேட்டர்சில் தட்டச்சராகப் பணியில் சேர்ந்தார். தட்டச்சராக இருந்த நிலையில் டி. ஆர். சுந்தரத்தின் காரியதரிசி என்ற பொறுப்புக்கு உயர்ந்தார். தன் சகோதிரர் சீனிவாசனை  அழைத்துவந்து டி. ஆர் சுந்தரத்திடம் உதவி இயக்குநராக சேர்த்துவிட்டார். பிறகு தனியாக படங்களை இயக்கத் துவங்கினார் சீனிவாசன். பிறகு சகோதிரர்கள் இருவரும் இணைந்து இராமசாமியின் மகளான முக்தா பெயரில் 1960 இல் ‘முக்தா பிலிம்ஸ்’ திரைப்பட தயாரிப்பு நிறுவனத்தைத் துவக்கினர். முதல் படமாக பனித்திரை படத்தை தயாரித்து முக்தா சீனிவாசன் இயக்கினார். அதன் பிறகு இவர்களின் பெயரோடு முக்தா என்ற பெயர் இணைந்தது.
வெளி இணைப்புகள்
பகுப்பு:தஞ்சாவூர் மாவட்ட நபர்கள் பகுப்பு:தமிழ்நாட்டுத் திரைப்படத் தயாரிப்பாளர்கள் பகுப்பு:தமிழ்த் திரைப்படத் தயாரிப்பாளர்கள்
இலக்கியம்பட்டி
இலக்கியம்பட்டி (Lakkiampatti) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், தருமபுரி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊரில்தான் தருமபுரி மாவட்ட ஆட்சியரகம் அமைந்துள்ளது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 2 கிலோமீட்டர் தொலைவிலும், மாநிலத் தலைநரான சென்னையிலிருந்து 293 கிலோ மீட்டடர் தொலைவிலும் உள்ளது.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்